Komisijos reglamentas (EB) Nr. 54/2004,
2004 m. sausio 12 d.
iš dalies keičiantis Tarybos reglamentą (EB) Nr. 747/2001 dėl tam tikrų Izraelio kilmės žemės ūkio produktų Bendrijos tarifinių kvotų ir referencinių kiekių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. balandžio 9 d. Tarybos reglamentą (EB) Nr. 747/2001, numatantį Bendrijos tarifinių kvotų ir produktų, kuriems gali būti taikomos lengvatos, referencinių kiekių valdymą remiantis susitarimais su tam tikromis Viduržemio šalimis, bei panaikinantį Reglamentus (EB) Nr. 1981/94 ir (EB) Nr. 934/95 [1], ypač į jo 5 straipsnio 1 dalies b punktą,
kadangi:
(1) 2003 m. gruodžio 22 d. sudarytas Europos bendrijos ir Izraelio Valstybės susitarimas pasikeičiant raštais dėl abipusių liberalizavimo priemonių bei EB ir Izraelio asociacijos susitarimo 1 ir 2 protokolų pakeitimo. Tas naujas Susitarimas taikomas nuo 2004 m. sausio 1 d.
(2) Naujuoju 1 protokolu dėl tvarkos, taikomos Izraelio kilmės žemės ūkio produktų importui į Bendriją (toliau - naujasis 1 protokolas), nustatytos naujos tarifų nuolaidos ir pakeistos šiuo metu taikomos Reglamentu (EB) Nr. 747/2001 nustatytos nuolaidos; kai kurios iš šių nuolaidų priskiriamos Bendrijos tarifinėms kvotoms ir referenciniams kiekiams.
(3) Kad būtų įgyvendintos naujajame 1 protokole numatytos tarifų nuolaidos, reikia iš dalies pakeisti Reglamentą (EB) Nr. 747/2001.
(4) Skaičiuojant pirmųjų taikymo metų tarifines kvotas, reikia priimti nuostatą, kad, kai kvotos laikotarpis prasideda iki naujojo Susitarimo įsigaliojimo dienos, tarifinės kvotos kiekiai turi būti mažinami proporcingai iki tos dienos praėjusiai laikotarpio daliai.
(5) Siekiant palengvinti tam tikrų Reglamentu (EB) Nr. 747/2001 nustatytų esamų tarifinių kvotų valdymą, imant mokestį už tarifines kvotas, atidarytas pagal Reglamentą (EB) Nr. 747/2001 su šiuo reglamentu padarytais pakeitimais, turėtų būti atsižvelgiama į kiekius, importuotus pagal tas kvotas.
(6) Remiantis naujuoju 1 protokolu, nuo 2004 m. sausio 1 d. iki 2007 m. sausio 1 d. tarifinių kvotų ir referencinius kiekius reikėtų padidinti keturiomis lygiomis dalimis, kiekviena dalis turi būti lygi 3 % to kiekio.
(7) Kadangi šiame reglamente pateiktos nuostatos turėtų būti taikomos nuo dienos, kurią pradedamas taikyti naujasis Susitarimas, reikia, kad šis reglamentas įsigaliotų kuo greičiau.
(8) Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 747/2001 VII priedas pakeičiamas šio reglamento priedu.
2 straipsnis
2004 m. sausio 1 d. vis dar yra atidarytais kvotų laikotarpiais imant mokestį už tarifines kvotas, nustatytas Reglamento (EB) Nr. 747/2001 VII priede su šiuo reglamentu padarytais pakeitimais, atsižvelgiama į kiekius, kurie pagal Reglamentą (EB) Nr. 747/2001 buvo išleisti į laisvą apyvartą Bendrijoje, taikant tarifines kvotas, kurių numeriai yra 09.1311, 09.1313, 09.1329, 09.1339 ir 09.1341.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. sausio 12 d.